ನಮ್ಮ ಬರಿ ಕಣ್ಣಿಗೆ ಕಾಣುವ ಮತ್ತು ಸಾಮಾನ್ಯ ದೂರದರ್ಶಕಕ್ಕೆ ಕಾಣುವ ನಕ್ಷತ್ರಗಳೆಲ್ಲಾ ನಮ್ಮ ಆಕಾಶ ಗಂಗೆಯ ವ್ಯವಸ್ಥೆಗೆ ಸೇರಿದ ನಕ್ಷತ್ರಗಳೇ. ಈ ನಮ್ಮ ಬ್ರಹ್ಮಾಂಡವು ಒಂದು ಇಡ್ಲಿಯ ಆಕಾರದಲ್ಲಿದೆ. ಇದರ ವ್ಯಾಸವು ಸುಮಾರು  1ಲಕ್ಷ ಜ್ಯೋತಿರ್'ವರ್ಷಗಳು , ದಪ್ಪವು ಸುಮಾರು 10,000 ಜ್ಯೋತಿರ್ವರ್ಷಗಳು. ಸೂರ್ಯನು/ನಮ್ಮ <MASK>ವು ಆಕಾಶಗಂಗೆಯ ಕೇಂದ್ರದಲ್ಲಿಲ್ಲ. ಕೇಂದ್ರಕ್ಕೆ 30,000 ಜ್ಯೋತಿರ್ವರ್ಷಗಳ ದೂರದಲ್ಲಿದ್ದಾನೆ. ಆಕಾಶಗಂಗೆಯ ಕೇಂದ್ರವು ಧನು-ವೃಶ್ಚಿಕ ರಾಶಿಗಳ ದಿಕ್ಕಿನಲ್ಲಿದೆ.  ಅದರಿಂದ ನಕ್ಷತ್ರಗಳು ಆ ದಿಕ್ಕಿನಲ್ಲಿ ಹೆಚ್ಚು; 80,000 ಜ್ಯೋತಿರ್’ವರ್ಷಗಳವರೆಗೆ ವ್ಯಾಪಿಸಿವೆ. ಅದರ ಎದುರು ದಿಕ್ಕಿನಲ್ಲಿ ನಕ್ಷತ್ರಗಳು  2000 ಜ್ಯೋತಿರ್’ವರ್ಷಗಳವರೆಗೆ ಮಾತ್ರ ಕಾಣುವುದು. ಆದರೂ ನಮಗೆ  ಆಕಾಶಗಂಗೆಯು ವೃತ್ತವಾಗಿ ಕಾಣುವುದರಿಂದ ಸೌರವ್ಯೂಹವು ಆಕಾಶಗಂಗೆಯ ಕೇಂದ್ರದ ಹತ್ತಿರವೇ ಇರಬೇಕು ಮತ್ತು ಇದು ಆಕಾಶಗಂಗೆಯ ಕೇಂದ್ರದಿಂದ ಸುಮಾರು  100 ಜ್ಯೋತಿರ್’ವರ್ಷಗಳ ಎತ್ತರದಲ್ಲಿರಬೇಕೆಂದು ನಿರ್ಣಯಿಸಿದ್ದಾರೆ.  ಈ ಇಡ್ಲಿಯ ಆಕಾರದ ಆಕಾಶಗಂಗೆಯಲ್ಲಿ ನಕ್ಷತ್ರಗಳು ಸರಿ ಸುಮಾರಾಗಿ ಸಮ ಸಾಂದ್ರತೆಯಿಂದ (ದ್ರವ್ಯಗಳ ಸಮತೂಕ) ಹರಡಿವೆ.
ಬ್ರಹ್ಮಾಂಡ
ಆಕಾಶಗಂಗೆ ಗ್ರಹ ಭೂಮಿ ಸೌರಮಂಡಲ